Държавен вестник, бр. 69, 2011 г., стр. 9

БРОЙ  69	
Д Ъ Р Ж А В Е Н  В Е С Т Н И К 	
СТР.  9  
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
КОМИСИЯ ЗА ЗАЩИТА 
НА ПОТРЕБИТЕЛИТЕ
ЗАПОВЕД № 601
от 11 юли 2011 г.
На основание чл. 8, ал. 1 и ал. 2, т. 9 от Ус­
тройствения правилник на Комисията за защита 
на потребителите към министъра на икономи­
ката, енергетиката и туризма и на нейната ад­
министрация, решение на Комисията за защита 
на потребителите, прието с протокол № 29 от 
заседание, проведено на 4.07.2011 г., чл. 71, ал. 1 
и 2, чл. 92, ал. 1, 2 и 5 във връзка с чл. 87, чл. 88, 
ал. 1, т. 2 и чл. 99 от Закона за защита на по­
требителите, Наредбата за условията и реда за 
изтегляне от пазара, изземване от потребителите 
и унищожаване на опасни стоки и за реда за 
обезщетяване на потребителите в случаите на 
изземване на опасни стоки, чл. 73 от Админи­
стративнопроцесуалния кодекс, изискванията на 
стандарт БДС EN 14682:2008, т. 3.2.1 „Облеклата, 
предназначени за малки деца, не трябва да бъдат 
проектирани, изработени или снабдени с връзки, 
функционални шнурове или декоративни шну­
рове в качулката или областта на врата“, т. 3.1.3 
„когато се допускат връзки, те трябва да бъдат 
прикрепени за облеклото, например с използва­
не на тунел в поне една точка, разположена на 
равно разстояние от изходните точки“, т. 3.2.3 
„раменни презрамки са допустими при условие, 
че са конструирани от материал с непрекъсната 
дължина или шнур, прикрепен към предната и 
задната част на облеклото“, т. 3.4.1 „свободните 
краища на връзките в областта на талията трябва 
да се показват най-много 140 мм от всеки край, 
когато облеклото е отворено в своята най-широ­
ка част, поставено в хоризонтално положение, и 
не повече от 280 мм, когато облеклото е близко 
до предназначения размер“, т. 3.5.3 „за облекла, 
които са проектирани/разработени да стигат до 
глезена (палта, панталони, поли), връзките, функ­
ционалните шнурове и декоративните шнурове в 
долния край трябва да бъдат изцяло от вътрешната 
страна на облеклото“, т. 3.1.1 „свободните краища 
на връзките, функционалните шнурове и кола­
ните за връзване или поясите не трябва да имат 
триизмерни допълнителни апликация или възел 
и трябва да бъдат осигурени срещу разнищване, 
например чрез гореща спойка или с прикрепе­
но тяло“ и предвид, че предлаганите на пазара 
детски облекла за деца до 7 г. и детски обувки 
за деца до 3 г. не отговарят на изискванията за 
безопасност, представляват опасност за здравето 
и безопасността на потребителите, както следва: 
 – плетено детско пончо в различни цветове 
на райета, с качулка в бял цвят, с връзки в розов 
цвят към качулката, с прикачени 3 бр. черни топ­
чета и 8 бр. плетени цветчета на лицевата част, с 
етикет с информация за производител: Бангладеш, 
100 % акрил, идентификационен № Т/42579, баркод 
8693468425793, марка „Silver Sun“, не отговаря на 
изискванията на БДС EN 14682, т. 3.2.1, поради 
наличие на връзки в качулката;
 – детски дънкови панталони, марка „Puledro“, 
в светлосин цвят, с розова пришита лента на та­
лията и с 2 бр. връзки в областта на талията със 
свободни краища, с надпис: „Sport Seduction“ на 
единия крачол, с пристягащи връзки под долния 
край на панталоните, с етикет с информация за 
производител: Ирландия, състав: 100 % памук, не 
отговарят на изискванията на стандарт БДС EN 
14682, т. 3.1.3, тъй като връзките в областта на 
талията не са прикрепени към облеклото в поне 
една точка, разположена на равно разстояние от 
изходните точки, т. 3.4.1, тъй като измерената 
дължина на свободните краища на връзките в 
областта на талията е над допустимите 140 мм, 
и т. 3.5.3, тъй като връзките в долния край на 
панталона не са изцяло от вътрешната страна 
на облеклото; 
 – детска рокля на черно-бели карета, с черве­
ни тегели в краищата, с воланче в долния край, 
2 пришити ширита в червен цвят и един в бял 
цвят, с две връзки, които излизат на гърба и се 
завързват на врата, с безопасна игла брошка на 
лицевата част и е прикрепена червена панделка 
със залепено бяло камъче, с етикет с информация 
за производител: Турция, състав: 100 % памук, 
марка „Lilax“, не отговаря на изискванията на 
БДС EN 14682, т. 3.2.1, поради наличие на връзки 
в областта на врата;
 – детска рокля (туника), бял цвят, с къс ръкав, 
с две копчета за закопчаване на едното рамо, със 
сребристи пайети в долната част, с дребни сребрис­
ти малки елементи в горната част, разположени 
върху червен надпис „Peachys“ и под формата 
на две сърца на талията, с пристягащи връзки, 
завършващи с възел, с етикети, с информация 
за състав: 95 % памук, 5 % еластан, марка „Hope 
star“, № ВС 9027, не отговаря на стандарт БДС ЕN 
14682:2008, т. 3.1.1, тъй като свободните краища 
на връзките в областта на талията имат възел и 
не са осигурени срещу разнищване, т. 3.1.3, тъй 
като връзките не са прикрепени за облеклото, 
например с използване на тунел поне в една точка, 
разположена на равно разстояние от изходните 
точки, т. 3.4.1 – измерената дължина на свобод­
ните краища на връзките в областта на талията 
е над допустимите 140 мм, когато облеклото е 
отворено в своята най-широка част, поставено 
в хоризонтално положение, съгласно направена 
оценка на риска декоративните елементи – пайети, 
се отделят лесно и могат да бъдат погълнати или 
вдишани от дете, което да предизвика задавяне; 
 – детска рокля с две завързани раменни 
презрамки със свободни краища, с етикет с 
информация за производител: Турция, състав: 
100 % памук, марка „Moonstar“, не отговаря на 
изискванията на БДС EN 14682, т. 3.2.3, поради 
наличие на раменни презрамки, които не са кон­
струирани от материал с непрекъсната дължина 
или шнур и не са прикрепени към предната и 
задната част на облеклото;